
Text rozhodnutia
Súd: Krajský súd Bratislava Spisová značka: 6S/127/2015 Identifikačné číslo súdneho spisu: 1015200880 Dátum vydania rozhodnutia: 24. 04. 2017 Meno a priezvisko sudcu, VSÚ: Mgr. Marián Degma ECLI: ECLI:SK:KSBA:2017:1015200880.3 Uznesenie Krajský súd v Bratislave v právnej veci žalobkyne: Bc. F. Y., N.. I. X, XXX XX N., právne zastúpený: JUDr. Jozefom Chmurom, Zvonárska 8, 040 01 Košice, proti žalovanému: Ministerstvo vnútra Slovenskej republiky, Odbor právnych služieb, Pribinova 2, 812 72 Bratislava, v konaní o preskúmanie zákonnosti rozhodnutia žalovaného č. CP-2015/00398-005 zo dňa 17.04.2015, takto r o z h o d o l : Rozsudok Krajského súdu v Bratislave č.k. 6S/127/2015-63 zo dňa 15.02.2017 sa vo výroku opravuje tak, že správne znie: „Krajský súd v Bratislave napadnuté rozhodnutie žalovaného č. p.: CP-2015/00398-005 zo dňa 17.04.2015 ako aj rozhodnutie riaditeľky Centra podpory Košice č. 4/2014 zo dňa 01.12.2014 z r u š u j e podľa § 191 ods. 1 písm. c) SSP a vec vracia žalovanému na ďalšie konanie.“ o d ô v o d n e n i e : 1. Žalobou doručenou Krajskému súdu v Bratislave dňa 28.05.2015 sa žalobca domáhal preskúmania rozhodnutia žalovaného č. CP-2015/00398-005 zo dňa 17.04.2015, ktorým žalovaný potvrdil rozhodnutie prvostupňového správneho orgánu č. 4/2014 zo dňa 01.12.2014, ktorým správny orgán rozhodol o zaradení žalobkyne podľa § 52 ods. 1 zákona č. 315/2001 Z.z. mimo činnú štátnu službu od 01.12.2014 do 31.05.2016. 2. Krajský súd v Bratislave rozsudkom č.k. 6S/127/2015-63 zo dňa 15.02.2017 rozhodol tak, že napadnuté rozhodnutie žalovaného č. CP-2015/00398-005 zo dňa 17.04.2015 ako aj rozhodnutie prvostupňového správneho orgánu zrušil a vec vrátil žalovanému na ďalšie konanie. 3. Dňa 30.03.2017 bolo Krajskému súdu v Bratislave doručené podanie žalobkyne, ktorá upozornila na zrejmú nesprávnosť vo výroku, a to na chybné označenie rozhodnutia prvostupňového správneho orgánu „ Rozhodnutie Centra podpory Krajského riaditeľstva PZ Košice“, pričom správne má byť uvedené „Rozhodnutie riaditeľky Centra podpory Košice č. 4/2014 zo dňa 01.12.2014“, a navrhla jeho opravu. 4. Podľa § 143 S.s.p., správny súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave vydá opravné uznesenie, ktoré doručí osobám uvedeným v § 142 ods. 1. 5. Podľa § 147 ods. 2 S.s.p., ak nie je ďalej ustanovené inak, použijú sa na uznesenie primerane ustanovenia o rozsudku vrátane ustanovenia § 139 ods. 4 a § 141. 6. Nakoľko Krajský súd v Bratislave zistil, že pri vyhotovení rozsudku došlo vo výroku k chybe pri písaní pri uvedení správneho prvostupňového rozhodnutia, súd v zmysle § 143 S.s.p. v spojení s § 147 ods. 2 S.s.p. uvedenú chybu opravil. 7. Toto rozhodnutie senát Krajského súdu v Bratislave prijal pomerom hlasov 3 : 0 (§ 3 ods. 9 zákona č. 757/2004 Z.z. v znení zákona č. 33/2011 Z.z.). Poučenie: Proti tomuto uzneseniu po nadobudnutí jeho právoplatnosti možno podať kasačnú sťažnosť prostredníctvom Krajského súdu v Bratislave (§ 438 SSP v spojení s § 444 SSP). Kasačná sťažnosť musí byť podaná v lehote jedného mesiaca od doručenia rozhodnutia krajského súdu oprávnenému subjektu, ak tento zákon neustanovuje inak. Ak bolo vydané opravné uznesenie, lehota plynie znovu od doručenia opravného uznesenia len v rozsahu vykonanej opravy ( § 443 SSP). Sťažovateľ musí byť v konaní o kasačnej sťažnosti zastúpený advokátom. Kasačná sťažnosť a iné podania sťažovateľa alebo opomenutého sťažovateľa musia byť spísané advokátom. Tieto povinnosti neplatia, ak má sťažovateľ, jeho zamestnanec alebo člen, ktorý za neho na kasačnom súde koná alebo ho zastupuje, vysokoškolské právnické vzdelanie druhého stupňa; ide o konania o správnej žalobe podľa § 6 ods. 2 písm. c) a d); je žalovaným Centrum právnej pomoci (§ 449 ods. 1 a 2 SSP). V kasačnej sťažnosti sa musí okrem všeobecných náležitostí podania podľa § 57 SSP uviesť označenie napadnutého rozhodnutia, údaj, kedy napadnuté rozhodnutie bolo sťažovateľovi doručené, opísanie rozhodujúcich skutočností, aby bolo zrejmé, v akom rozsahu a z akých dôvodov podľa § 440 SSP sa podáva a návrh výroku rozhodnutia (sťažnostný návrh).

